Muskelsvinn

Muskelsvinn, eller muskelatrofi, beskriver svinn av muskulatur og muskelstyrke hos dyr og mennesker, for eksempel som følge av inaktivitet over tid eller arv. Et eksempel er arvelig greyhound nevropati, en sykdom som arves recessivt og er 100% dødelig.

Enkelte sykdommer og arvelige forhold fører til kronisk og ofte progredierende atrofi, med økende avhengighet av tekniske hjelpemidler som resultat. Slike følgetilstander kan sees ved sykdommer som KOLS, aids, fremskreden kreft, store brannskader m.fl. der pasientens aktivitetsnivå blir utilstrekkelig til å vedlikeholde opprinnelig muskelmasse. 

En viss atrofiering kan også sees som følge av aldringsprosesser. Denne virkningen kan dempes ved enkel trim tilpasset aldersnivået og kroppens fysiske tilstand forøvrig.

 Referanser 
Gjerstad, Leif. (2016, 26. mai). Muskelsvinn. I Store medisinske leksikon. Hentet 15. januar 2017 fra https://sml.snl.no/muskelsvinn.

Kessler, Dr. med.vet. Barbara (2017) Greyhound Neuropathy - what lessons to learn?  Molecular Animal Breeding and Biotechnology Veterinary Faculty, Ludwig-Maximilians-University Munich. Besøkt 2017-09-05

Kategori:Patologisk anatomi